Tashqi ishlar vaziri BMT Bosh assambleyasining 68-sessiyasida O‘zbekiston vakili sifatida qatnashadi

AQShning Nyu-York shahrida o‘tkazilayotgan BMT Bosh assambleyasining 68-sessiyasi umumiy muhokamalari 26—28-sentabr kunlari bo‘lib o‘tadi. Unda O‘zbekiston delegatsiyasi tashqi ishlar vaziri Abdulaziz Komilov boshchiligida ishtirok etadi. Bu haqda Gazeta.uz xabar bermoqda.

24-sentabr kuni ochilib, 1-oktabrga qadar davom etadigan umumsiyosiy muhokamada 90 mamlakat rahbarlari, 50 ga yaqin bosh vazir va yana 50 nafar tashqi ishlar vazirlari ishtirok etib, xalqaro xavfsizlik va terrorizmga qarshi kurashdan tortib, tinchlik o‘rnatish va dunyo mamlakatlari rivojlantirish bilan bog‘liq operatsiyalarni moliyalashtirish masalalari muhokama qilinadi. Suriyaning asosiy mavzulardan biri bo‘lishi kutilmoqda.
Eslatib o‘tamiz, BMT Bosh Assambleyasi bir ovozdan Antigua va Barbuda vakili Jon Eshni 68-sessiyaning raisi etib tanlagan edi. O‘zbekistonning BMTdagi doimiy vakili Dilyor Hakimov 68-sessiya raisi o‘rinbosari etib tayinlandi.